recursal/SuperWikiNEXT-32B huggingface dataset:
**ஆம்பள்ளி** (*Ampalli*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டம், பருகூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது குட்டூர் ஊராட்சிக்கு உட்பட்டது.

பெயராய்வு
---------

இந்த ஊரின் மேற்கே உள்ள பாறையில் 13ஆம் நூற்றாண்டு கல்வெட்டு கண்டுபிடிக்கப்பட்டது. அது மூன்றாம் இராஜராஜ சோழனது ஏழாவது ஆட்சியாண்டு காலக் கல்வெட்டு ஆகும். அதில் கங்க காமிண்டன் என்பவர் விடுகாதழகிய பெருமாள் ஆழ்வாருக்கு பள்ளிச் சந்தமாக கட்டின குட்டையைப் பற்றிய குறிக்கிறது. இதில் வரும் **ஆழ்வாருக்கு பள்ளி** என்ற பெயரே பிற்காலத்தில் ஆம்பள்ளி என சுருங்கி வழங்கப்படுகிறது.

அமைவிடம்
--------

இந்த ஊரானது மாவட்ட தலைநகரான கிருஷ்ணகிரிக்கு கிழக்கே 27 கிலோமீட்டர் தொலைவிலும், பருகூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 246 கிலோமீட்டர் தொலைவிலும் உள்ளது.

சமணத் தலம்
----------

ஆம்பள்ளி ஒரு சமணத் தலமாக இருந்தது பல சான்றுகள் வழியாக அறிய முடிகிறது. பதிமூன்றாம் நூற்றாண்டில் அதியர் மரபின் மன்னனான விடுகாதழகிய பெருமாள் இங்கு சமணப் பள்ளி அமைத்ததும். அப்பள்ளி அதியமான் பெயரிலேயே *இராச ராச அதியமானார் விடுகாதழகிய பெருமாளேன் ஆழ்வான் பள்ளி* என்று அழைகப்பட்டது கல்வெட்டுகள் வழியாக தெரியவருகிறது. இக் கல்வெட்டு ஆம்பள்ளிக்கு மேற்கே ஜிஞ்சம்பட்டி ஊருக்கு செல்லும் சாலையில் 2-3 கிலோமீட்டர் தொலைவில் மூன்று குண்டுகள் என்று அழைக்கப்படும் மூன்று பெரிய பாறைகளில் முதல் பாறையில் உள்ளது. இரண்டாம் பாறையில் சமண தீர்த்தரங்கரின் சிற்பம் அமைந்துள்ளது. மூன்றாவது பாறையில் *சித்திர மேழி* எனப்படும் ஏர்கலப்பை கோட்டுருவமாக செதுக்கபட்டுள்ளது.

மேற்கோள்
--------

1. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 119.
2. ↑  "Ampalli Village , Bargur Block , Krishnagiri District". *www.onefivenine.com*. 2023-02-17 அன்று பார்க்கப்பட்டது.
3. ↑   *த. பார்திபன், கிருஷ்ணகிரி மாவட்ட வரலாற்றுத் தடயங்கள் தொகுதி-1 ஊத்தங்கரை வட்டம்*. கிருஷ்ணகிரி மாவட்ட வரலாற்று மையம், ஒசூர். 2010 அக்டோபர். பக். 121-122.

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**ஆம்லா ரூயா** (*Amla Ruia*) என்பவர் இந்தியாவைச் சேர்ந்த சமூக சேவகி ஆவார்.

சொந்த வாழ்க்கை
--------------

ஆம்லா ரூயா உத்திர பிரதேசத்தில் பிறந்தார். தற்போது அவர் மும்பை மகாராஷ்டிராவில் உள்ள மலபார் ஹில் எனுமிடத்தில் வசித்து வருகிறார். இவருடைய கணவர் ராஜஸ்தானை சேர்ந்தவர். இவர் கவிஞரும், பாடலாசிரியரும், கலைஞரும், ஆன்மீக ஆசிரியருமாவார்.

சேவை
----

இவர் நீர் ஆதாரங்களை ஏற்படுத்தியதன் மூலம் அறியப்படுகிறார்..தன்னுடைய மாநிலத்தில் நிலவிய தண்ணீர் பஞ்சத்தை மாற்றியமைக்க வேண்டுமென்று  *ஆகர் தொண்டு* நிறுவனத்தை நிறுவினார்.இதன் மூலம் பல கிராமங்களில் நீர் தேக்கங்களையும் அணைகளையும் ஏற்படுத்தியுள்ளனர்.

ஆகர் தொண்டு நிறுவனம்
--------------------

அறக்கட்டளையின் முக்கிய நோக்கம் நீர், தாவரங்கள் மற்றும் மண் போன்ற இயற்கை ஆதாரங்களின் பாதுகாப்பினை ஏற்படுத்துதல் ஆகும்.நீர் என்பது மக்களின் சமூக அங்கீகாரத்தில் மாற்றங்களை ஏற்படுத்தும் என்பதை இங்குள்ள மக்கள் உணர்த்தியுள்ளனர்..

சாதனைகள்
--------

தற்போது நூற்றுக்கும் மேற்பட்ட கிராமங்களில் 216-க்கும் மேலான நீர்த்தேக்கங்களை ஏற்படுத்தி உள்ளனர்..இதனால் 117 கிராமங்களைச் சேர்ந்த மக்கள் பயனடகின்றனர்..

விருதுகள்
---------

2011 ஆம் ஆண்டில், இவருக்கு சமூக சேவை மற்றும் சமூக மேம்பாட்டின் வகைக்கான லக்ஷ்மிபத் சிங்கானியா - ஐஐஎம், லக்னோ தேசிய தலைமை விருது வழங்கப்பட்டது..இங்கு உள்ள மக்கள் இவரை*தண்ணீரின் அன்னை* என்று அழைக்கின்றனர்...

சான்றுகள்
---------

1. ↑  "About the Trust". *Aakar Charitable Trust*. 2016-03-04 அன்று மூலம் பரணிடப்பட்டது. 2015-09-18 அன்று பார்க்கப்பட்டது.
2. 1 2 3
3. 1 2 3 4  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2017-05-27 அன்று பார்க்கப்பட்டது.
4. 1 2  "Leadership Awards". Hindustan times. Archived from the original on 18 ஜனவரி 2015. .
5. ↑  "LAKSHMIPAT SINGHANIA - IIM, LUCKNOW NATIONAL LEADERSHIP AWARDS - 2013". *www.lpsiimlawards.in*. 2019-01-09 அன்று மூலம் பரணிடப்பட்டது. 2015-09-18 அன்று பார்க்கப்பட்டது.
ஐரோபாவில் மிகவும் பிரபலமான ஒரு வரலாற்று இடம், பண்டைய இரோம் நகரின் பாம்பேய்.
வரலாற்று இடம் (Historic site) அல்லது பாரம்பரிய இடம் என்பது அதிகாரபூர்வமான அரசியல், ராணுவம், கலாச்சார, பாரம்பரிய மற்றும் சமூக வரலாற்று இடங்கள் அதன் கலாச்சார பாரம்பரிய மதிப்பிற்காக பாதுகாக்கப்படுகிறது. பொதுவாக வரலாற்று இடங்கள் சட்டத்தால் பாதுகாக்கப்படுகின்றது மற்றும் பல அமைவிடங்கள் அதிகாரபூர்வமான வரலாற்று இடங்கள் என்ற அங்கீகாரம் பெற்றன. வரலாற்று இடம் என்பது உள்ளூர், பிராந்தியம் அல்லது தேசிய முக்கியத்துவம் வாய்ந்த ஒரு கட்டிடம், நில அமைப்பு, அமைவிடம் அல்லது அமைப்பு ஆகும்.

வரலாற்று இடத்தின் பார்வையாளர்கள்
--------------------------------

வரலாற்று இடம் மற்றும் பாரம்பரிய இடம் அனேகமாக பொதுமக்கள் பார்வையிடுவதற்காக பராமரிக்கப்படுகிறது. கடந்துபோன சாகாப்தம் நினைவால் ஏற்படும் ஏக்கம், கலாச்சார பாரம்பரியத்தை பற்றி கற்றுக்கொள்ளும் ஆசை அல்லது வரலாற்று குறிப்புகளைப் பற்றி அறிந்து கொள்ளும் பொதுவான ஆர்வம் போன்றவற்றுக்காக பார்வையாளர்கள் இவ்விடங்களுக்கு வரலாம். பல இடங்கள் வழிகாட்டுதல் சுற்றுலாக்களை வழங்குகின்றன, பயிற்சி பெற்ற அமைவிட அலுவலர்களால் மேற்கொள்ளப்படுகிறது. இவர்கள், அவ்வமைவிடக் காலத்தின் வாழ்க்கை குறித்த விளக்கம் தருகிறார்கள். ஒரு அமைவிடத்தில் பார்வையாளர் மையம் கூட இருக்கலாம், அதிலுள்ள நவீன வசதிகள் வெளி உலகம் மற்றும் வரலாற்று இடத்திற்கு நுழைவாயிலாக விளங்கும் மற்றும் மென்மையாக கையாளும் இடங்களை அதிகமாக பாதிக்காமல் வரலாற்று விவரங்களைப் பற்றி அறிந்து கொள்ள உதவும்.

மேற்கோள்கள்
-----------

1. ↑  Alderson, William T.; Low, Shirley Payne (1985-01-01). *Interpretation of Historic Sites*. Rowman Altamira. பன்னாட்டுத் தரப்புத்தக எண்:9780761991625. .
2. 1 2  Levy, Barbara Abramoff; Lloyd, Sandra Mackenzie; Schreiber, Susan Porter (7 February 2002). *Great Tours!: Thematic Tours and Guide Training for Historic Sites*. Rowman Altamira. பக். xii. பன்னாட்டுத் தரப்புத்தக எண்:9780759116757. .
3. ↑  Metin Kozak, Luisa Andreu, *Progress in Tourism Marketing* (2013), p. 134.

வெளியிணைப்புகள்
---------------

* Chitty, Gill; Baker, David (1999). *Managing Historic Sites and Buildings: Reconciling Presentation and Preservation*. Psychology Press. பன்னாட்டுத் தரப்புத்தக எண்:9780415208147. .
**வென்னா ஏரி** (*Venna Lake*), இந்திய மாநிலங்களில் ஒன்றான மகாராட்டிர மாநிலத்தின் மகாபலேசுவர் என்ற இடத்தில் உள்ள ஓர் ஏரி. இந்த ஏரியை, சாத்தாரா மன்னரான அப்பா சாகிப் (*Appa Sahib, Raja Shahaji of Satara*) பொ. ஆ. 1842-ல் கட்டினார்.

மன்னர் அப்பா சாகிப்
சாத்தாரா மாவட்டம்
மகாபலேசுவரின் முக்கியமான சுற்றுலாத் தளங்களில் ஒன்றாகத் திகழும் இந்த ஏரியைச் சுற்றிலும் மரங்களும் குன்றுகளும் காணப்படுகின்றன. ஆண்டின் பெருமளவில் இந்தப் பகுதி ஈரமும் குளுமையும் நிறைந்ததாக உள்ளது. ஏப்ரலும் மேயும் வெப்பம் மிகுந்த மாதங்கள். இந்தப் பகுதியின் ஆண்டுச் சராசரி மழைப்பொழிவு 5620 மி.மீ. 

இந்த ஏரியின் முதன்மையான சுற்றுலா ஈர்ப்பு படகோட்டம். சுற்றுலா பயணிகள் ஏரியில் இழுவைப் படகிலோ மிதிப்புப் படகிலோ பயணிக்கலாம். மேலும் ஏரிக்கு அருகில் குதிரையோட்டம், ஒட்டகவோட்டம், இராட்டினம், பொம்மைத் தொடருந்து போன்றவற்றை மேற்கொள்ளவும் இயலும். ஏரியின் கரையில் சிறு சிறு உணவகங்களும் உள்ளன.

வென்னா ஏரியில் இருந்து இரண்டு கிலோ மீட்டர் தொலைவில் மகாபலேசுவர் நகரச் சந்தையும் மகாராட்டிர மாநிலப் பேருந்து நிலையமும் அமைந்துள்ளன.

மேற்கோள்கள்
-----------

1. ↑  "Venna Lake". *Venna Lake*. www.mahabaleshwarinfo.com (ஆங்கிலம்). 2016. 2017-07-18 அன்று பார்க்கப்பட்டது.
2. ↑  "Venna Lake". *maharashtratourism.gov.in*. 2022-11-22 அன்று பார்க்கப்பட்டது.
***காந்திமதி*** (*Ganthimathi*, 30 ஆகத்து, 1945 - 9 செப்டம்பர், 2011) தமிழ் திரையுலகில் ஓர் பழம்பெரும் நடிகை. கிட்டத்தட்ட 350 திரைப்படங்களில் பல்வேறு மண்வாசனையுடன் கூடிய குணச்சித்திர வேடங்களில் நடித்து பரவலாக "காந்திமதி அக்கா" என அழைக்கப்பட்டவர்.

வாழ்க்கைக் குறிப்பு
-------------------

சிவகங்கை மாவட்டத்தில் பிறந்த இவர் திருமணம் செய்துகொள்ளவில்லை. தீனதயாளன் என்பவரும் மற்றொருவரும் இவரின் வளர்ப்பு பிள்ளைகள்.

எழுத்தாளர் ஜெயகாந்தனின் கதையான யாருக்காக அழுதான் திரைப்படத்தின் மூலம் அறிமுகமானார். பல புகழ்பெற்ற நடிகர்களுடன் நடித்துள்ளார். 16 வயதினிலே, சின்னதம்பி பெரியதம்பி, கரகாட்டக்காரன், முத்து, மாணிக்கம், அகல் விளக்கு, வால்டர் வெற்றிவேல், போர்ட்டர் பொன்னுசாமி ஆகியவை இவர் நடித்த குறிப்பிடத்தக்க படங்கள்.

இந்தியப் பொதுவுடமை இயக்கத்தால் ஈர்க்கப்பட்டு, அக்கட்சியின் மேடைகளில் பாடியும், புரட்சிகர நாடகங்களில் நடித்தும் வந்தார். முக்குலத்தோர் சமூகத்தைச் சேர்ந்த இவர், ஒரு கட்டத்தில் அதிமுகவில் இணைந்தார்

மறைவு
-----

சில காலமாக தனது உடல்நிலை காரணமாக திரைப்படங்களில் நடிப்பதைக் குறைத்து வந்த காந்திமதி செப்டம்பர் 9, 2011 அன்று காலையில் தனது 65வது அகவையில் காலமானா‌ர்.

மேற்கோள்கள்
-----------

1. ↑  "'குருவம்மா', 'ஒச்சாயி கிழவி', 'கஞ்சப்புருஷனின் மனைவி'; நிகரில்லா நடிகை; 'நடிப்பு ராட்சஷி' காந்திமதி!". *இந்து தமிழ்*. 9 செப்டம்பர் 2020. .
2. ↑  நடிகை காந்திமதி மரணம்!  பரணிடப்பட்டது 2016-03-04 at the வந்தவழி இயந்திரம் தமிழ்மீடியா செய்தி தளம்
3. ↑  நடிகை காந்திமதி மரணம்
[*தொடர்பிழந்த இணைப்பு*] நக்கீரன்
4. ↑  ‌பிரபல த‌மி‌ழ் நடிகை கா‌ந்‌திம‌‌தி காலமானா‌ர் வெப்துனியா
5. ↑  நடிகை காந்திமதி மரணம்
[*தொடர்பிழந்த இணைப்பு*]
6. ↑  "தமிழ் நடிகை காந்திமதி மரணம்". 2016-03-04 அன்று மூலம் பரணிடப்பட்டது. 2011-09-09 அன்று பார்க்கப்பட்டது.
|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

 
**வரலாற்று மொழியியல்** என்பது, மொழிகளில் ஏற்படும் மாற்றங்கள் பற்றிய ஆய்வாகும். இது நான்கு முக்கியமான அம்சங்களைக் கொண்டுள்ளது. இவை:

1. குறிப்பிட மொழிகளில் கவனிக்கப்பட்ட மாற்றங்களை விளக்குதல்;
2. பேச்சுச் சமுதாயங்களின் (speech communities) வரலாற்றை விளக்குதல்;
3. மொழிகளின் முன்-வரலாற்றை மீளுருவாக்கலும் (reconstruct), மொழிக் குடும்பங்களாக ஒழுங்குபடுத்துதலும்;
4. மொழிகள் மாற்றமடைவதற்கான காரணங்கள், அதற்கான வழிமுறைகள் தொடர்பான கோட்பாடுகளை உருவாக்கல்; என்பனவாகும்.

தற்கால வரலாற்று மொழியியல், 18 ஆம் நூற்றாண்டின் இறுதிப் பகுதியில், மிகப் பழங்காலத்திலிருந்தே, பண்டைய நூல்களையும் ஆவணங்களையும் ஆயும் துறையான மொழிநூலில் (philology) இருந்து உருவம் பெறத் தொடங்கியது.

வரலாற்று மொழியியல் முதலில் உள் மீளுருவாக்கம், ஒப்பீட்டு முறை ஆகியவற்றைப் பயன்படுத்தி, மொழிக் குடும்பங்களை உருவாக்குவதிலும், முன்-வரலாற்று மொழிகளை மீளுருவாக்கம் செய்வதிலும், கவனம் செலுத்தியது. இவற்றின் ஆய்வுகள் பெரும்பாலும் பரவலாக அறியப்பட்ட இந்தோ ஐரோப்பிய மொழிகள் பற்றியே அமைந்திருந்தன. இம்மொழிகள் பல நீண்ட எழுதப்பட்ட வரலாறுகளைக் கொண்ட மொழிகளாகும். அதன் பின்னர், குறிப்பிடத்தக்க அளவில், ஒப்பீட்டு மொழியியல் ஆய்வுகள் உலகின் பல்வேறு மொழிகள் தொடர்பிலும் நடத்தப்பட்டுள்ளன. தற்காலத்தில் ஒப்பீட்டு மொழியியல், பரந்த வரலாற்று மொழியியலின் ஒரு பகுதியாகவே உள்ளது.
**சேக் அமத் பின் கலீபா அல் தானி**, கத்தார் நாட்டின் அமீர் (ஆட்சியாளர்) ஆவார். இவர் 1995 ஆம் ஆண்டு யூன் 26 ஆம் தேதி, இவரது தந்தையாரைப் பதவியில் இருந்து இறக்கிவிட்டு ஆட்சிப் பொறுப்பை ஏற்றுக்கொண்டார். சேக் அமத் 1977 ஆம் ஆண்டில் முடிக்குரிய இளவரசராக ஆனதுடன், பாதுகாப்பு அமைச்சர் பதவியையும் ஏற்றுக்கொண்டார். 1980களின் தொடக்கத்தில், கத்தாரின் அடிப்படைப் பொருளாதார சமூகக் கொள்கைகளை உருவாக்கிய உயர் திட்ட அவைக்கு தலைமை தாங்கி வழிநடத்தியவரும் இவரே. 1992 ஆம் ஆண்டு முதல், நாட்டின் அமைச்சரவையை இவரே தெரிவு செய்து வந்ததுடன் நாட்டின் அன்றாட அலுவல்களின் நிர்வாகத்துக்கும் இவரே பொறுப்பாக இருந்தார்.

இளமைக்காலம்
-----------

சேக் அமத் தனது கல்வியை கத்தாரில் தொடங்கினார். பின்னர் இங்கிலாந்தில் உள்ள சான்டர்சுட் படைத்துறை அக்கடமியில் சேர்ந்தார். 1971 ஆம் ஆண்டில் படிப்பை முடித்துக்கொண்ட அவர் கத்தாரின் படையில் லெப்டினன்ட் கர்னலாக இணைந்து கொண்டார்.

சேக் அமத் பின்னர் மேசர் செனரலாகப் பதவி உயர்வு பெற்றுக் கத்தார் படைகளின் தலைமைத் தளபதியாகப் பொறுப்பேற்றுக் கொண்டார். இவர் கத்தார் படைத்துறையை நவீனமயமாக்கியதுடன், படைகளின் எண்ணிக்கையை அதிகரித்துப் புதிய பிரிவுகளையும் உருவாக்கும் திட்டத்தையும் செயல்படுத்தினார்.
**வரலாற்றியல் திறனாய்வு** என்பது இலக்கியப் படைப்பொன்றை வரலாற்றுப் பின்னணியில் நிறுத்தித் திறனாய்வது ஆகும். இதையே வரலாற்று உந்து சக்திகளின் ஒளியில் இலக்கியப் படைப்பொன்றை நோக்குதல் என்றும் கூறலாம். இலக்கியம் காலத்தின் வெளிப்பாடு என்று சொல்லப்படுகின்றது. இதனால், குறிப்பிட்ட ஒரு காலத்தில் தோன்றும் இலக்கியப் படைப்பானது அக்காலத்தின் நிகழ்வுகளையும், நினைவுகளையும் வெளிப்படுத்துகின்றது. அதேவேளை, ஒரு இலக்கியம் அல்லது ஒரு இலக்கியத்தின் பொருள் காலங்களினூடு எவ்வாறான மாற்றங்களைப் பெற்று வருகின்றது என்பதை ஆய்வு செய்வதும் வரலாற்றியல் திறனாய்வுக்கு உட்பட்டதே. எந்தவொரு விடயத்தையும் ஆய்வுக்கு எடுத்துக்கொள்ளும் போது இரண்டு வழிகளில் ஆராயலாம். ஒன்று, கிடைநிலை ஆய்வு. மற்றது நிலைக்குத்து நிலை ஆய்வு. இவற்றில் நிலைக்குத்து நிலை ஆய்வு காலம் சார்ந்தது. பல்வேறு காலங்களினூடாக அவ்விடயத்தை ஆராய்வது. அதனால், வரலாற்றியல் திறனாய்வு நிலைக்குத்து நிலை ஆய்வு ஆகும்.

குறிப்புக்கள்
-------------

1. ↑  பஞ்சாங்கம், க. 2011. பக். 45.
2. ↑  நடராசன், தி. சு. 2009. பக். 67.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
இப் படத்தைச் சொடுக்கி பெரிதாக்கிப் பார்க்கலாம். **முதுகுநாண்** காட்டும் படம். முதுகுநாண், "2" என்னும் எண்ணால் சுட்டும் கறுப்பான நிறத்தில் காட்டப்பட்டுள்ள பகுதி.. மீன் போன்ற உயிரினத்தின் நீட்ட திசையில் (தலை-வால்) மேலிருந்து கீழாக நெடுக்குவெட்டுத் தோற்றமும், இடப்புற படத்தில் அதற்கு செங்குத்தான திசையின் குறுக்குவெட்டுத் தோற்றமும் காட்டப்பட்டுளன. 1. மூளை போன்ற புடைப்பு (brain like blister)
 **2. முதுகுநாண் (notochord)**
 3. முதுகுத் தண்டுவடம் (நரம்பு வடம்) (dorsal nerve cord)
 4. பின்வால் (post-anal tail)
 5. கழிவாய் (anus)
 6. உணவுக்குழாய் (food canal)
 7. இரத்த குழாய் இயக்கம் (blood system)
 8. அடி வயிற்றுத் துளை (abdominal porus)
 9. தொண்டை உறைக் குழி (overpharynx lacuna)
 10. செகிள் பிளவு (gill's slit)
 11. (தொண்டை) pharynx
 12. வாய்க் குழி (mouth lacuna)
 13. இழைகள் (mimosa)
 14. வாய் திறப்பு (mouth gap)
 15. விரை/ இனப்பெருக்க உறுப்புகள் (gonads (ovary/testicle)
 16. ஒளி உணரி (light sensor)
 17. நரம்பு (nerves)
 18. வயிற்றடி (abdominal ply)
 19. கல்லீரல் போன்ற பயன் தரும்ம் பைliver like sack
**முதுகுநாண்** என்பது கரு நிலையில் எல்லா முதுகுநாணி விலங்குகளிலும் காணப்படும் வளையக்கூடிய தண்டு அல்லது உருளையான குச்சி போன்ற உடல் அமைப்பு. இம் முதுகுநாண் உடலின் அச்சு போன்று, தலை போன்ற பகுதியில் இருந்து வால் போன்ற பகுதிவரை வரை நீண்டிருக்கும். இம் முதுகுநாண், கரு உருவாகும் முதல்நிலைகளில் தோன்றும் மேசோடெர்ம் (mesoderm) எனப்படும் கருநிலைப் படலமாகிய அமைப்பில் இருந்து பெறும் செல்களால் (கண்ணறைகளால்) உருவாகின்றது. உடலமைப்பு எளிமையான முதுகெலும்பி விலங்குகளில் இந்த முதுகுநாண் வாழ்நாள் முழுவதும் அவற்றின் உடல் அச்சாக நிலைத்து இருக்கும். உயர்நிலை முதுகெலும்பிகளில், இந்த முதுகுநாண் மறைந்து, முதுகெலும்பாக மாற்றப்படும். முதுகுநாண், நரம்புக் குழாய்க்கு (neural tube) கீழே (அடிப்புறம்) அமைந்திருக்கும். 

இந்த முதுகுநாண், முதுகெலும்பு போன்ற உடல் அச்சாகத் தோன்றிய முதல் வடிவம் எனக் கொள்ளலாம். முதுகெலும்பு இல்லாத முதுகுநாணி விலங்குகளில், உடலுக்கு உறுதி தரும் அமைப்பாக இது உள்ளது. முதுகெலும்புள்ள விலங்குகளிலும், கரு வளர்ச்சியுறும் முதல்நிலைகளில் இந்த முதுகுநாண் உள்ளது.
|  |  |
| --- | --- |
|  |  |
|  |  |

*Invertebrata*

**முதுகெலும்பிலி** (இலத்தீன்: *Invertebrata*) முதுகெலும்பு இல்லாத ஓர் உயிரினம். உலகில் உள்ள உயிரினங்களில் முதுகெலும்பில்லாத உயிரினங்களே அதிகம் சுமார் 10 லட்சம் உயிரினங்களில் 8 லட்சத்துக்கு மேற்பட்டவை முதுகெலும்பு இல்லாதவைகளாகும். முதுகெலும்பு இல்லாத உயிரினங்களை பல பகுதிகளாக பகுத்துள்ளனர் அறிவியல் அறிஞர்கள். அவற்றுள் புரோட்டோசோவா ஒரே உயிரணுவால் இயங்கும் இனமாகும். மற்ற உயிரினங்கள் செய்யும் சுவாசித்தல்,உணவு உண்ணல், உணவை ஜீரணித்தல், எஞ்சும் கழிவுப் பொருட்களை வெளியயேற்றுதல் ஆகிய அனைத்துப் பணிகளையும் ஓரணுவுக்குள்ளே செய்கின்றது. ஆனால், இந்த ஓரணு உயிரினங்கள் அளவில் மிக நுண்ணியவைகளாக இருப்பதால் அவற்றை மைக்ரோ ஸ்கோப் மூலமாகத் தான் பார்க்க முடியும். இவற்றில் சிலவற்றில் மேற்பகுதி சற்று கடினத் தன்மை கொண்ட ஓடுகளால் அமைந்தது. இந்த நுண்ணுயிரிகளின் இறந்த தொகுதியே கடலில் கிடைக்கும் சீமைச் சுண்ணாம்பு ஆகும். புரோட்டோசோவா உயிரினங்கள் ஒவ்வொன்றும் இரண்டிரண்டாய் பிரிந்து தனித்தனி உயிர்களாய் பெருக்கமடைகின்றன. புரோட்டோசோவா உயிரினங்களில் 30 ஆயிரம் வகைகள் இருப்பதாக கணக்கிடப்பட்டுள்ளது.

வகைப்பாடுகள்
------------

* அனலிட்டு - வழைதசை புழுக்கள்: en:Annelid
* கணுக்காலி — en:Arthropod
* குழியுடலி - en:Cnidaria
* முட்தோலி - en:Echinoderm
* மெல்லுடலி - en:Mollusca
* உருளைப்புழு Nematoda
* en:Nematomorpha —
* தட்டைப்புழுக்கள் — en:Platyhelminthes
* புரையுடலி - en:Porifera

மெல்லுடலிகள்
------------

முதுகெலும்பில்லாத உயிரினங்களில் மற்றோரு வகை பவளப் பூச்சிகள், கடல் சாமந்தி, ஜெல்லி மீன் போன்றவைகளாகும். நாடாப்புழு, ஈரல் புழு போன்றவை தட்டைப் புழுக்கள் எனும் வேறு வகையைச் சார்ந்தது. கொக்கிப் புழு, நாக்குப் புழு, நரம்பு சிலந்திப் புழு போன்றவை உருண்டைப் புழு என்ற மற்றோர் வகையைச் சார்ந்தததாகும். கிளிஞ்சல், நத்தை போன்றவை சுண்ணாம்புப் பொருளால் மூடப்பட்ட மெல்லுடலிகளாகும்.

பிற முதுகெலும்பிகள்
-------------------

ஆக்டோபஸ் எனும் எண்காலிகள் போன்றவையும் இவ்வகையைச் சார்ந்தது. நட்சத்திரமீன், கடல் வெள்ளரி போன்ற கடல் வாழ் உயிரினங்களும் முதுகெலும்பில்லாதவைகளே. முதுகெலும்பில்லாத உயிரினங்களில் மிகப் பெரியவை கரப்பான் பூச்சி, வெட்டுக்கிளி, வண்டு ஆகும். முதுகெலும்பில்லா உயிரினங்களில் நன்மை அளிப்பவையும், தீமை அளிப்பவையும் உண்டு. பட்டுப்பூச்சி, தேனீ, அரக்குப் பூச்சி போன்றவை நன்மை செய்பவை. விசத்தன்மை கொண்ட பாம்புகள்,பூச்சிகள் ஏராளம் உள்ளன.

வெளி இணைப்புகள்
---------------

* A. R. Maggenti; S. Gardner (2005). *Online Dictionary of Invertebrate Zoology*. .
* Buglife (UK)
* *African Invertebrates*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* France
* BnF data
* ஜெர்மனி
* Israel
* United States
* Latvia
* யப்பான்
* செக் குடியரசு

 |
| மற்றவை | 
* NARA

 |
**மாற்று ஆற்றல் மேம்பாட்டு மையம்** (*Alternative Energy Promotion Centre*) என்பது நேபாள நாட்டு அரசாங்கத்தால் நிறுவப்பட்ட சுதந்திரமாகச் செயல்படும் ஓர் அரசு நிறுவனம் ஆகும். புதுப்பிக்கத்தக்க எரிசக்தி தொழில்நுட்பங்களின் பயன்பாட்டை பிரபலப்படுத்துதல் மற்றும் ஊக்குவித்தல், கிராமப்புற மக்களின் வாழ்க்கைத் தரத்தை உயர்த்துதல், சுற்றுச்சூழலைப் பாதுகாத்தல் மற்றும் நாட்டில் வர்த்தக ரீதியாக சாத்தியமான புதுப்பிக்கத்தக்க எரிசக்தித் தொழில்களை மேம்படுத்துதல் ஆகியவை இம்மையத்தின் நோக்கங்களாகும். அரசு, அரசு சாரா, தொழில் மற்றும் நிதி துறைகளை பிரதிநிதித்துவப்படுத்தும் ஒன்பது உறுப்பினர் குழுவால் மையம் நிர்வகிக்கப்படுகிறது. மாற்று ஆற்றல் மேம்பாட்டு மையம் 1996 ஆம் ஆண்டு நவம்பர் மாதம் 3 ஆம் நாள் அப்போதைய நேபாள அரசின் அறிவியல் மற்றும் தொழில்நுட்ப அமைச்சகத்தின் கீழ் நிறுவப்பட்டது. தற்போது, இம்மையம் எரிசக்தி, நீர்வளம் மற்றும் நீர்ப்பாசன அமைச்சகத்தின் கீழ் உள்ளது. 

சூரியத் தகடுகள் அமைப்பு தாமிரம் இண்டியம் காலியம் செலீனைடு சோலார் செல்களை பயன்படுத்துகிறது என்று தி கார்டியன் பத்திரிகை தெரிவிக்கிறது. அவை இழுவிசை இழைமத்துடன் பிணைக்கப்பட்டுள்ளன. ஒருங்கிணைந்த இப்பொருளின் வலிமையை உள்ளும் வெளியுமாக உருட்டுவதன் மூலம் இயக்கலாம். பயன்படுத்தப்பட்ட சில நிமிடங்களுக்குப் பிறகு இவ்வமைப்பு முழு செயல்பாட்டில் இருக்கும். இது ஒரு பெட்டியில் உள்ள நுண்வலைச்சட்டம் போன்றது. நுண்வலைச்சட்டத்தை இயக்க வேண்டிய அனைத்து கூறுகளும் அதில் ஒருங்கிணைக்கப்பட்டுள்ளதால் 24 மணிநேரமும் இதை இயக்கலாம்.

மேற்கோள்கள்
-----------

1. ↑   accessed on February 27, 2010.
2. ↑  "How To Choose Solar Box". *The Smart Solar Box* (ஆங்கிலம்). 2019-12-20 அன்று மூலம் பரணிடப்பட்டது. 2019-12-20 அன்று பார்க்கப்பட்டது.
**முதிரை** (*Chloroxylon swietenia*) என்பது காடுகளில் வளரும் ஒருவகை மரமாகும். இது மரத்தை அரித்து உறுதியான பலகை பெறப்படுகிறது. இந்த மரத்தின் நடுப்பகுதி மிகவும் உறுதியானதாக மஞ்சள் நிறத்தில் இருக்கும். இதனை வைரம் என்பர்.

இலங்கையில்
----------

இந்த முதிரை மரம் இலங்கையில் வடக்கு, கிழக்குக் காடுகளிலும் வடமத்திய பகுதியிலும் ஊவா மாகாணத்தின் சில பகுதிகளிலும் தென்மாகாணத்தின் அம்பாந்தோட்டை மாவட்டத்திலும் உள்ளது. மாத்தறை மாவட்டத்தின் சில பகுதிகளிலும் இது காணப்படுகிறது. இந்த மரம் மிகவும் குறைந்த அளவிலேயே உள்ளது. பாலை மரம் போன்றே, முதிரை மரங்களையும் தறிப்பதற்கு சட்டப்படி அனுமதி பெறப்பட வேண்டும். ஆனால் அனுமதியின்றி இம்மரங்களை தறித்து கடத்தல் செய்வோர் உள்ளனர். இதனைத் தடுப்பதற்குப் பொறுப்பான காட்டு இலாகா அதிகாரிகள் இருந்தாலும், கடத்தல் நடந்த வண்ணமே இருந்தது. பின்னர் மீண்டும் சட்ட அனுமதி இன்றி முதிரை மரங்களை தறித்தலும், கடத்தலும் இடம்பெற்றதாகக் கூறப்பட்டது.

மேற்கோள்கள்
-----------

1. ↑  "சட்டவிரேத முதிரை மரக்கடத்தல் காத்தான்குடி". 2010-10-06 அன்று மூலம் பரணிடப்பட்டது. 2011-02-25 அன்று பார்க்கப்பட்டது.
2. ↑
சேகர் குப்தா**சேகர் குப்தா** (*Shekhar Gupta*, பிறப்பு: ஆகத்து 26, 1957) என்பவர் இந்திய இதழாளரும் எழுத்தாளரும் நூலாசிரியரும் ஆவார். இவர் இந்தியன் எக்சுபிரசு செய்தித்தாளின் ஆசிரியராக இருந்தார். சில ஆண்டுகள் இந்தியா டுடே இதழிலும், பிசினஸ் ஸ்டாண்டார்ட் இதழிலும் பணி செய்துள்ளார்.

இதழ்ப் பணிகள்
-------------

1977 ஆம் ஆண்டில் இந்தியன் எக்சுபிரசில் செய்தியாளராகச் சேர்ந்தார். வடகிழக்கு மாநிலங்களில் நிகழ்ந்த வன்முறைகள் பற்றியும், ஊடுருவல் தாக்குதல்கள் பற்றியும் பஞ்சாபில் ஆபரேஷன் பூளு ஸ்டார் பற்றியும், லாசு ஏஞ்சல்சு ஒலிம்பிக்சு பற்றியும் பீக்கிங் தியனன்மென் சதுக்கம் படுகொலை பற்றியும், பெர்லின் சுவர் இடிப்பு பற்றியும், அந்தந்த நாடுகளுக்குச் சென்று, நிகழ்விடங்களில் நேராகப் பார்த்து செய்தி அறிக்கைகள் எழுதினார்.

ஆப்கானிசுத்தான், பாக்கித்தான், செருமனி, அமெரிக்கா, இங்கிலாந்து போன்ற நாடுகளுக்கும் பயணம் செய்துள்ளார். அடிப்படைவாதப் போர்களினால் ஏற்படும் அச்சுறுத்தல்கள், அறைகூவல்கள் பற்றி இதழ்களில் எழுதினார்.

என்டிடிவி தொலைக் காட்சியில் வாக் தி டாக் என்ற நேர்காணல் நிகழ்ச்சியை நடத்தி வருகிறார்.

இந்தியன் எக்சுபிரசில் வாரந்தோறும் நேசனல் இன்டரஸ்ட் என்ற பத்திக் கட்டுரை இவருக்குப்
புகழைச் சேர்த்தது. அக்கட்டுரைகள் தொகுக்கப்பட்டு ஒரு நூலாக வெளியிடப்பட்டுள்ளது.

அசாம் மாநிலம் குறித்து சேகர் குப்தா எழுதிய நூலை ஆக்சுபோர்டு பல்கலைக்கழகப் பதிப்பகத்தார் வெளியிட்டுள்ளனர்.

விருதுகள்
---------

* 1985 இன்லாக் விருது
* ஜி.கே ரெட்டி விருது
* பக்ருதீன் அலி அகமது நினைவு விருது
* பத்ம பூசண் விருது-2009

சான்றாவணம்
----------

1. ↑
2. ↑  "Madhavan Nair, Abhinav Bhindra receive Padma awards". *தி இந்து* (Chennai, India). 2009-04-15. Archived from the original on 2009-04-16.. பார்த்த நாள்: 2008-03-31.
வேடுவர்
**கோனம் பொஜ்ஜ** என்பது இலங்கை வேடுவர்கள் அணியும் உடை, துணி வகைகளுக்கு கூறும் பெயராகும். தற்காலத்தில் ஆண் வேடுவர்கள் கோவனமும், பெண் வேடுவர்கள் துண்டுத், துணிகளையும் அணிவர். இதனையே கோனம் பொஜ்ஜ என்பர்.

புராதன மறைப்புக்கள்
-------------------

வேடுவர்கள் இலங்கையில் புராதனக் குடிகளாகக் கருதப்படுகின்றனர். ஆரம்பகாலங்களில் இவர்கள் தனது அந்தரங்கப் பகுதிகளை மறைத்துக் கொள்வதற்காக இலைகள், சிறிய மரக் கிளைகள் போன்றவற்றை அணிந்ததாக வரலாற்றுச் சான்றுகள் குறிப்பிடுகின்றன. இத்தகைய இலைகள், கிளைகளை காட்டில் காணப்படக்கூடிய ஒரு வித நார் கொண்டு கயிறு போல இடுப்பில் கட்டி அதனுள்ளே இந்த இலைகள், கிளைகளை சொருகிக் கொள்வார்கள்.

வேடுவக் கலாசாரத்துக்குட்பட்டவை.
-------------------------------

வேடுவர்களின் வாழ்க்கை காடுகளிலே அமைந்திருந்தது. இந்த வேடுவர்கள் காடுகளில் இயற்கை வனமிக்க பிரதேசங்களில் சமூகமாக வாழத் தலைப்பட்டதும் இவர்களது வாழ்க்கை முறைகளில் சிற்சில மாற்றங்கள் ஏற்பட்டுள்ளன. எவ்வாறாயினும், வேடுவர்களைப் பொறுத்தமட்டில் அவர்களது நடை, உடை, பாவனை, செயற்பாடுகள் வேடுவக் கலாசார உரிமைகளுக்குட்பட்டவையாகவே இருக்கின்றன.

தற்கால ஆண் வேடுவர்களின் துணிகள்
-------------------------------

புராதன யுகத்தில் இருந்து வேடுவர்களைப் போலல்லாது தற்கால ஆண் வேடுவர்கள் துணிகள் அணிகின்றனர். ஆனால், கோவனமும் இடுப்பைச் சுற்றி அணியும் ஒரு துணித் துண்டுமாகும். வேடுவர்கள் தமக்குச் சொந்தமானதை உள்ளே வைத்துக் கட்டிக் கொள்ளும் இத்துணியை இடுப்பைச் சுற்றிக் கட்டிக் கொள்வர்.

துணிப்பொதியில் உள்ளவை
---------------------

வெற்றிலைப்பை, பாக்குவெட்டி, காசு மற்றும் பாதுகாத்துக் கொள்ளத் தேவையான பொருட்கள் இருப்பின் அவை அனைத்தும் இப்பொதியில் அடங்கும். கோவனம் அணியப்பயன்படும் கயிறு ஒரு வகை நாராலானதாகும்

கண்டங் கோடரி
------------

கண்டங் கோடரி என்படும் ஒரு வகை தற்காப்பு ஆயுதம் எப்பொழுதும் ஆண் வேடுவர்களின் தோலில் இருக்கும். இது வேடுவக் கலாசார உரிமைகளுக்குட்பட்டவையாகும்.

பெடீ கோனம் பொஜ்ஜ
----------------

வயது முதிர்ந்த பெண்களும் சிறுமிகளும் உடலின் மேற்பகுதியை மறைப்பதில்லை. பிள்கைள் உள்ள சில தாய்மார்களும் உடலின் மேற்பகுதியை திறந்து கொண்டிருப்பார்கள். ஆனால், தற்போது வேடுவப் பெண்களும் தமது முழு உடலையும் மறையுமாறு உடை அணிகின்றனர்.

பெண்களின் உடைகளும் தற்காலத்தில் வித்தியாசமாகியுள்ளது. அது ஒரு துண்டு சீத்தைத் துணியாக மாறியுள்ளது. அதனை அவர்கள் 'பெடீ கோனம் பொஜ்ஜ' என்பார்கள். பெடீ என்பது பெண்களைக் குறிக்கும் வேடுவக் சொல்லாகும்.

வெளி இணைப்புகள்
---------------

* Vedda lore
* East coast Veddas
எப்சன் எம். எக்சு.-80
வரைவு முறையில் செயல்படும் ஒரு புள்ளி அமைவுரு அச்சுப்பொறியின் வழக்கமான அச்சாக்கம். சராசரியாக இந்த படம் குறிக்கும் அச்சுப் பொறியின் ஆக்க அளவு 4.5 cm × 1.5 cm (1.77 அங் × 0.59 அங்)
**புள்ளி அமைவுரு அச்சுப் பொறி** (*Dot Matrix Printer*) என்பது மையில் தோய்த்த நாடாவை எழுதுமுனை ஒரு குறித்த விதத்தில் தட்டுவதன் மூலம் அச்சீடு நடைபெறும் தாக்க அழுத்த அச்சுப் பொறி ஆகும். இதன் செயல்பாடு தட்டச்சுக் கருவியின் செயல்பாட்டை ஒத்திருக்கும். எனினும் தட்டச்சு போல் அல்லாது இதில் எழுத்துகள் புள்ளிகளின் கோர்வையாக உருவாக்கப்படும். டெய்ஸி சக்கர அச்சுப்பொறி, தட்டச்சுக் கருவி போலல்லாது, இதனால் பல்வேறு எழுத்துருக்களையும், சிற்சில வரைகலை(கிராஃபிக்ஸ்) வடிவங்களையும் அச்சேற்ற முடியும். பெரும்பாலான நிறுவனங்களில் அச்சீட்டுப் பணிகளுக்காக இந்த அச்சுப் பொறி பயன்படுத்தப்பட்டு வருகின்றது.

நிறைகள்
-------

புள்ளி அமைவுரு அச்சுப் பொறியின் மூலம் அச்சுப் பதிக்கும்போது பணச் செலவு மிகவும் குறைவாகவே இருக்கும். இந்த அச்சுப் பொறியில் படிவுத் தாளைப் பயன்படுத்தி ஒரு தடவையில் பல பிரதிகளை அச்செடுக்க முடியும். தனித் தனித் தாள்களில் அல்லாமல் ஒரே நீண்ட தாளிலும் அச்சு பதிக்க முடிவதால் தொடர் தரவு பதிவிற்கு பெரிதும் பயன்படும். மை நாடா சட்டென்று தீராது, கொஞ்சம் கொஞ்சமாக மங்கும் தன்மை கொண்ட காரணத்தால் எந்த அச்சு வேலையும் பாதியில் நின்று போகாது.

குறைகள்
-------

புள்ளி அமைவுரு அச்சுப் பொறியில் அச்சுப் பதிக்கும்போது கூடுதலான ஒலி உருவாகும். அதே போல இந்த அச்சுப் பொறியில் அச்சிடுவதற்கு அதிக நேரம் எடுக்கும். அதாவது, இதனுடைய அச்சிடும் வேகம் குறைவாகும். இதில் குறைவான பிரிதிறன் கொண்ட வரைகலை வடிவங்களையே அச்சிட முடியும். மேலும் வண்ண அச்சுக்களின் சாத்தியம் இப்பொறியில் வெகு குறைவு. எழுத்து மட்டுமே அச்சிடும் பொறிகளில் டெய்ஸி சக்கர அச்சுப்பொறியைக் காட்டிலும் இதன் அச்சுத் தரம் குறைவு.

மேற்கோள்கள்
-----------

1. ↑  கணினி வன்பொருள்கள்
[*தொடர்பிழந்த இணைப்பு*]
2. ↑  இன்வோவேர்ல்டு (ஆங்கில மொழியில்)

வெளி இணைப்புகள்
---------------

விக்கிமீடியா பொதுவகத்தில்,  
 ***புள்ளி அமைவுரு அச்சுப் பொறி***   
என்பதின் ஊடகங்கள் உள்ளன.
**முதுகெலும்பி தொல்லுயிரியல் மற்றும் தொல்மானிடவியல் நிறுவனம்** (*Institute of Vertebrate Paleontology and Paleoanthropology*) சீனாவில் ஓர் ஆராய்ச்சி நிறுவனமாகவும் புதைபடிவங்களுக்கான சேகரிப்பு களஞ்சியமாகவும் திகழ்கிறது. இங்கு பல டைனோசர் மற்றும் பறக்கும் பல்லி மாதிரிகள் சேகரித்து வைக்கப்பட்டுள்ளன. நிறுவனத்தின் பெயர் குறிப்பிடுவது போல இங்கு புவியியல் ஆராய்ச்சித் தலைப்புகளும் மனித வரலாற்றுக்கு முந்தைய காலங்கள் தொடர்பான ஆய்வுகளும் மேற்கொள்ளப்படுகின்றன.

சீனநாட்டின் பீகிங் நகரத்தில் அமைந்துள்ள இந்த நிறுவனம் சீன அறிவியல் அகாடமியின் கீழ் அதன் சொந்த நிறுவனமாக 1929 ஆம் ஆண்டில் செனோசோயிக் ஆராய்ச்சி ஆய்வகத்திலிருந்து வளர்ந்தது. இந்நிறுவனத்தின் பணியாளர்கள் 1986 ஆம் ஆண்டு முதல் 1991 ஆம் ஆண்டு வரை சீனா-கனடா டைனோசர் திட்டத்தில் பங்கேற்று 1999 ஆம் ஆண்டு முதல் 2005 ஆம் ஆண்டு வரையிலான காலத்தில் இயற்கை மற்றும் அறிவியல் சார்ந்த நாற்பத்தைந்து கட்டுரைகளை எழுதினார்கள்.  சி.சி. யங் என்றும் அழைக்கப்படும் யாங் சோங்சியான், தோங் சிமிங்கு, மீமான் சாங்கு மற்றும் சாவோ சியிசின் ஆகியோர் குறிப்பிடதக்க சில தொல்லுயிரியல் ஆராய்ச்சியாளர்களாவர்.

மேற்கோள்கள்
-----------

1. ↑  "Institute of Vertebrate Paleontology and Paleoanthropology, Chinese Academy of Sciences". 2011-08-10 அன்று பார்க்கப்பட்டது.

புற இணைப்புகள்
--------------

* Official website
பிபிசி செய்தி நிறுவனத்தின் 70 ஆம் ஆண்டு சேவையின் போது நடத்தப்பட்ட கணக்கெடுப்பொன்றின்படி உலகின் பத்துப் பாடல்களை தேர்ந்தெடுக்கும் தேர்தல் நடைபெற்றது. இப்பட்டியலில் வந்தே மாதரம் பாடல் இரண்டாவது இடத்திலும், இளையராஜாவின் இசையில் வெளிவந்த  தளபதி திரைப்படப் பாடலான 'ராக்கம்மா கையத் தட்டு" பாடல் நான்காவது இடத்திலும், தமிழீழ விடுதலைப் புலிகளினைப் பற்றிய திரைப்படமான 'முகங்கள்' படத்திலிருந்து பாடல் ஐந்தாவது இடத்திலும் இடம்பெற்றன. 150,000 மக்கள் தேர்தலில் பங்குபெற்று வாக்களித்தனர்.

  


| இலக்கம் | பாடல் | இசை |
| --- | --- | --- |
| 1 | A nation once again | Wolfe Tones |
| 2 | வந்தே மாதரம் | Various artists |
| 3 | Dil Dil Pakistan | Vital Signs |
| 4 | ராக்கம்மா கையத்தட்டு | இளையராஜா |
| 5 | பூவும் நடக்குது பிஞ்சும் நடக்குது | திருமலை சந்திரன் |
| 6 | Ana wa Laila | (Me and Laila) Kazem El Saher |
| 7 | Reetu haruma timi hariyali basant hau nadihruma timi pabitra ganga hau | Arun Thapa |
| 8 | Believe | cher |
| 9 | Chaiyya Chaiyya | ஏ. ஆர். ரஹ்மான் |
| 10 | Bohemian Rhapsody | Queen |
|

வெளியிணைப்புகள்
---------------

* பி.பி.சி உலகின் சிறந்த பத்துப் பாடல்கள்
எயோலஸ்
*காற்றை விடுவிக்குமாறு எயோலஸிடம் ஜுனோ கேட்டுக்கொள்வது*, ஃப்ரான்காய்ஸ் பெளச்சா் என்பவர் தீட்டிய ஓவியம், 1769, கிம்பெல் அருங்காட்சியகம்.
**எயோலசு** (*Aeolus*, (/iːˈoʊləs/; **எயோலஸ்**, பண்டைக் கிரேக்கம்: Αἴολος, *Aiolos*) மூன்று புராணக் கதாபாத்திரங்களைக் குறிக்கும் பெயர். கிரேக்க புராணத்தின்படி காற்றை ஆட்சி செய்யும் அரசனைக் குறிக்கிறது. இந்த மூன்று கதாபாத்திரங்களையும் எப்பொழுதும் தனித்தனியாக பிரித்துக் கூறுவது கடினமாகும். பழமையான புராண ஆசிரியர்கள்கூட எது எந்த எயோலசைப் பற்றியது என்று குழம்பியுள்ளதாகத் தெரிகிறது. டியோடரஸ் சிர்குலஸ் (அவரே குழம்பியிருப்பது தெளிவான போதிலும்) இந்த மூன்று எயோலஸ்களை வரையறைக்க முயற்சித்தார். அவருடைய கருத்து பின்வருமாறு: சுருக்கமாக, முதலாம் எயோலஸ் எயோலியன் இனத்தை உருவாக்கிய எலென், எபோனிமசு ஆகியோரின் மகனாவார்; இரண்டாமவர், டெரீனியன் கடலில் உள்ள தீவுப்பகுதியை வழிநடத்திய போசீடானின் மகனாவார்; மூன்றாம் எயோலஸ் ஹிப்போடெஸின் மகனாவார். இவர் *ஒடிசி*யில் பத்தாவது புத்தகத்தில் காற்றின் தேவனாக போற்றப்பட்டுள்ளார். மென்மையான மேற்கு காற்றில் கடலில் எளிதாகப் பயணித்து இத்தாகாவிலுள்ள தனது வீட்டிற்குச் செல்ல, ஒடிஸியசுக்கு சிறைபிடிக்கப்பட்ட காற்றை ஒரு பையில் இறுக்கமாக அடைத்துக் கொடுத்து உதவியவர் இந்த மூன்றாம் எயோலஸ் என்று ஒடிசியில் குறிப்பிடப்பட்டுள்ளது. ஆனால், அவனது சக பயணிகள் அந்தப் பையிலிருப்பது விலையுயர்ந்த பொருட்கள் என்று நினைத்து அதைத் திறக்க, விடுபட்ட காற்று மாபெரும் புயலாக மாறியதால், எளிதாக முடியவேண்டிய பயணம் நீண்ட பயணமானது. இவர்களுக்குள்ளான துல்லியமான உறவுமுறை தெளிவற்றதாக இருந்தாலும், (குறிப்பாக இரண்டாம் மற்றும் மூன்றாம் எயோலஸ்கள்), இந்த மூன்று எயோலஸ்களும் வம்சாவளியின்படி ஒருவருக்கொருவர் தொடர்புடையவராகவே அறியப்படுகின்றனர்.

மேற்கோள்கள்
-----------

1. ↑  Chaucer's *Eolus* (de Weever, Jacqueline (1996). *Chaucer Name Dictionary*, *s.v.* "Eolus". (Garland Publishing) Retrieved on 2009-10-06
2. ↑  Schmitz, Leonhard (1864), "Aeolus (1), (2) and (3)", in Smith, William (ed.), *Dictionary of Greek and Roman Biography and Mythology*, **1**, p. 35, 2013-10-09 அன்று மூலம் பரணிடப்பட்டது, 2015-01-13 அன்று பார்க்கப்பட்டது

வெளி இணைப்புகள்
---------------

விக்கிமீடியா பொதுவகத்தில்,  
 ***எயோலசு***   
என்பதின் ஊடகங்கள் உள்ளன. 

* Theoi Project - Aiolos
* Aeolus பரணிடப்பட்டது 2017-05-05 at the வந்தவழி இயந்திரம்
**புள்ளிக்குவியமில்குறை** (*Astigmatism*) எனும் இக்குறைபாட்டில் விழிவெண்படலம் அல்லது வில்லையின் மேற்பரப்பு ஒழுங்கற்றதாகவோ அல்லது வீக்கமான துருத்தமாகவோ காணப்படுகிறது, இதனால் கண்ணின் ஒருபகுதியில் ஒளிச்சிதறல் அதிகமாகவோ அல்லது மிகக்குறைவாகவோ காணப்படும், இதனால் ஏற்படும் பிம்பங்கள் சரிவரக் குவிக்கப்படுவதில்லை. பொருளின் ஒரு பகுதியில் இருந்து வரும் ஒளிக்கதிர்கள் விழித்திரைக்கு முன்னால் மையோபியா போன்றும் மற்ற பகுதியில் இருந்து வரும் ஒளிக்கதிர்கள் விழித்திரைக்குப் பின்னால் ஹைப்பர் மெட்ரோபியா போன்றும் குவிக்கப் படுகின்றன. புள்ளிக்குவியமில் குறைபாட்டைக் கண்ணுக்கு முன் உருளைவில்லை வைத்துச் சரிசெய்யலாம். இந்த வில்லையின் புறப்பகுதியின் வளைப்பகுதி மாறுபட்டுக் காணப்படுவதால் இது கண்ணின் குறைபாட்டினைச் சரி செய்கிறது.

உசாத்துணை
---------

1. ↑  "Facts About Astigmatism". *NEI*. October 2010. 2 அக்டோபர் 2016 அன்று மூலம் பரணிடப்பட்டது. 29 September 2016 அன்று பார்க்கப்பட்டது.
2. ↑  A K, Khurana (2007). *Comprehensive Ophthalmology*. NEW AGE INTERNATIONAL (P) LIMITED, PUBLISHERS. பக். 36. பன்னாட்டுத் தரப்புத்தக எண்:978-81-224-2480-5.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***astigmatism*** என்னும் சொல்லைப் பார்க்கவும். |

* புள்ளிக்குவியமில்குறை குர்லியில்
**முதுசொல்** என்பதனைத் தொல்காப்பியம் **முதுமொழி** எனவும் குறிப்பிடுகிறது. இது செய்யுள் வகை ஏழனுள் ஒன்று. 
தொல்காப்பியர் காலத் தமிழ் பாட்டு, உரை, நூல், வாய்மொழி, பிசி, அங்கதம், முதுசொல் என்று செய்யுளானது ஏழு நிலைகளில் காணப்படுகிறது என்று தொல்காப்பியர் குறிப்பிடுகிறார்.
கருதிய ஒரு பொருளை முடித்துக் காட்டுவதறுகாகப் பாடலில் முதுமொழி இணைக்கப்படும். அது நுட்பம் உடையதாகவும் சுருக்கமாகவும், தெளிவானதாகவும், பொருட்செறிவு உடையதாகவும், மென்மையானதாகவும் இருக்கும்.
பழமொழி நானூறு நூலில் வரும் பாடல்களை முதுமொழி யாப்புக்கு எடுத்துக்காட்டாகக் கொள்ளலாம்

மேற்கோள்
--------

1. ↑  
பாட்டு, உரை, நூலே, வாய்மொழி, பிசியே,  

அங்கதம், முதுசொல், அவ் ஏழ் நிலத்தும்,  

வண் புகழ் மூவர் தண் பொழில் வரைப்பின்  

நாற் பெயர் எல்லை அகத்தவர் வழங்கும்  

யாப்பின் வழியது' என்மனார் புலவர். (தொல்காப்பியம், பொருளதிகாரம் 384 – செய்யுளியல்)
2. ↑  
'நுண்மையும், சுருக்கமும், ஒளியுடைமையும்,  

எண்மையும், என்று இவை விளங்கத் தோன்றி,  

குறித்த பொருளை முடித்தற்கு வரூஉம்  

ஏது நுதலிய முதுமொழி' என்ப (தொல்காப்பியம், பொருளதிகாரம் 479 – செய்யுளியல்)
**புள்ளி அந்துப்பூச்சி** (*Dot moth*) இது விட்டில் பூச்சி இனத்தைச் சார்ந்த நோக்டோடி (Noctuidae) என்ற குடும்பப் பூச்சியாகும். இப்பூச்சியானது எசுப்பானியா, எசுப்பானியம், மற்றும் கொரியா பகுதிகளில் அதிகமாகக் காணப்படுகிறது. மேலும் இவை தூரக்கிழக்கு உருசியா, சைபீரியா, நடு ஆசியா, இசுக்கொட்லாந்து, கம்சாத்கா தீபகற்பம் போன்ற நாடுகளிலும் பரவியுள்ளது. இதேபோல் மாசிடோனியா, பல்காரியா, அனத்தோலியா, தெற்கு காக்கேசியா, ஆல்ப்ஸ், வடக்கு ஈரான் போன்ற இடங்களிலும் காணப்படுகிறது.

விளக்கம்
--------

இவற்றின் இறக்கை அடர் பழுப்பு கலந்த கருப்பு நிறத்தில் பெரிய வெள்ளை புள்ளி கொண்டு காணப்படுகிறது. இவை பறக்கும்போது சிறிய அளவான ஓசை எழுப்புவதின் மூலம் இது தனித்துவமான பூச்சியாக கருதப்படுகிறது. இதன் இறக்கை நீட்டம் 38 முதல் 50 மி.மீற்றர்கள் வரை இருக்கின்றன. பகலில் வண்ணத்துப்பூச்சிகள் மகரந்தச் சேர்க்கைக்கு உதவுவதுபோல் இவை இரவில் பயிர்களுக்கு மகரந்த சேர்க்கை நடக்க உதவுகின்றன.

வாழ்விடம்
---------

இவை வனப்பகுதி, புல்வெளிகள், தோட்டங்கள் போன்றவற்றில் வாழுகின்றன.

குறிப்பு
--------

1. **^**  The flight season refers to the British Isles. This may vary in other parts of the range.

மேலும் பார்க்க
--------------

* Lepiforum
* *Melanchra persicariae*, Funet taxonomy
* Fauna Europaea

விக்கிமீடியா பொதுவகத்தில்,  
 ***Melanchra persicariae***   
என்பதின் ஊடகங்கள் உள்ளன.

மேற்கோள்கள்
-----------

1. ↑  சூழ் உலகு 10: புல்லின் நுனியில் ஒரு பூச்சி﻿ தி இந்து தமிழ் 19 நவம்பர் 2016
**புள்ளிப் பொருத்துக் கண்ணாடியிடல்** என்பது கட்டிடங்களில் கண்ணாடிகளைக் குறித்த புள்ளிகளில் மட்டும் தாங்குமாறு அமைத்தல் ஆகும். இது கண்ணாடிகளை உலோகம், மரம், நெகிழி போன்றவற்றிலான சட்டங்களைப் பயன்படுத்தி அவற்றின் ஓரங்களைப் பற்றித் தாங்கும் வழமையான முறையில் இருந்து வேறுபட்டது. இம்முறையில் கண்ணாடித் தகட்டினூடாகத் துளையிட்டு அத்துளைகளில் பொருத்தப்படும் இதற்கென வடிவமைக்கப்பட்ட பொருத்திகளைப் பயன்படுத்தித் தாங்கும் அமைப்புக்களுடன் இணைப்பர்.

வகைகள்
------

புள்ளிப் பொருத்துக் கண்ணாடியிடலைப் பொருத்தும் முறைகளின் அடிப்படையில் இரண்டு வகைகளாகப் பிரிக்கலாம். 

1.. துருத்தும் பொருத்தித்தலை முறை
2.. உள்ளமிழ்ந்த பொருத்தித்தலை முறை

இவற்றில் துருத்தும் பொருத்தித்தலை முறை என்பது கண்ணாடியில் இடப்படும் துளையூடாக கண்ணாடித் தகட்டை இரண்டு பக்கங்களிலுமிருந்து பிடித்துக்கொள்ளும்படி அமைக்கும் முறை ஆகும். இதில் பொருத்திகளின் தலைகள் வெளிப்புறக் கண்ணாடியின் மேற்பரப்பில் இருந்து வெளியே துருத்திக்கொண்டிருக்கும். இரண்டாவது முறையில் கண்ணாடியில் தடிப்பினுள் தலை அடங்கக்கூடியவாறு கூம்பு வடிவத் துளையிட்டுப் பொருத்துவது ஆகும். இரண்டாவது முறையில் வெளிப்புறத்தில் மட்டமான கண்ணாடிப் பரப்பைப் பெறக்கூடியதாக இருப்பதால் அங்காங்கே பொருத்திகளின் தலைப்பகுதி வெளியே துருத்திக்கொண்டிருக்கும் முதலாவது முறையைவிட இம்முறையையே பல வடிவமைப்பாளர்கள் விரும்புகின்றனர். 

  

எனினும் முதலாவது முறையில் பொருத்தியில் கண்ணாடியின் தாங்கு பரப்பு அதிகம் இதனால் அமைப்பு அடிப்படையில் இது உறுதியானது. இரண்டாவது முறையில் துளை பொருத்தியின் தலையையும் உள்ளடக்கக்கூடியவகையில் பெரிதாக இருப்பதாலும் தாங்கு பரப்புக் குறைவாக இருப்பதாலும் அமைப்பியல் அடிப்படையில் இப்பொருத்து வலுக் குறைந்தது. இந்தக் குறைபாட்டைத் தீர்ப்பதற்காக திருத்தியமைக்கப்பட்ட பொருத்து முறைகளும் உருவாக்கப்பட்டுள்ளன. வெப்பக்காப்புத் தேவைகளுக்காக கட்டிடங்களில் இரட்டைக் கண்ணாடிகள் பயன்படுத்தப்படுவது வழக்கம். இவ்வாறான இடங்களில் இரட்டைக் கண்ணாடியின் உட்புறக் கண்ணாடித் தகட்டில் மட்டுமே துளையிட்டுப் பொருத்துக்களை இணைக்க முடியும். இதனால் வெளிப்புறக் கண்ணாடிப் பரப்பில் பொருத்துப் புள்ளிகள் தெரியாதவாறு அமைக்கலாம்.

தாங்கும் அமைப்புக்கள்
---------------------

புள்ளிப் பொருத்துக் கண்ணாடியிடலில் பயன்படுத்தப்படும் கண்ணாடிகள் பாதுகாப்பு வகையிலான ஒட்டுக் கண்ணாடிகளாக இருப்பது வழக்கம். தற்செயலாக உடைந்தால் உயரத்திலிருந்து விழும்போது ஏற்படக்கூடிய ஆபத்துக்களைத் தடுப்பதற்காகவே இவ்வாறான கண்ணாடிகள் பயன்படுகின்றன. வழமையான சட்டங்களால் தாங்கப்படும் கண்ணாடியிடல் போலன்றி, புள்ளிப் பொருத்துக் கண்ணாடியிடலில் கண்ணாடியும் அமைப்பு விசைகளைத் தாங்கவேண்டியதாக உள்ளது. விசைகளுக்கு ஈடுகொடுப்பதில் கண்ணாடிகளுக்கு உள்ள இயல்பான குறைபாடுகளைக் கருத்தில் கொண்டு இவ்வகையான அமைப்புக்கள் வடிவமைக்கப்படுகின்றன. கண்ணாடித் தகடு முழுவதிலும் ஏற்படக்கூடிய தகைப்புக்களைப் பகுப்பாய்வு செய்வதற்கான கணினி மூலமான கணிப்பு முறைகள் தற்போது உள்ளதால் இவ்வகையான வடிவமைப்புக்களைத் துல்லியமாகச் செய்யக்கூடியதாக உள்ளது.

  

புள்ளிப் பொருத்துக் கண்ணாடியிடல் முறையைப் பயன்படுத்தி அதிக உயரமும் அகலமும் கொண்ட கண்ணாடிச் சுவர்களும், கூடிய அகல்வுகளைக் கொண்ட கண்ணாடிக் கூரைகளும் அமைக்கப்படுவதால் அவற்றைத் தாங்குவதற்காகத் தனியான அமைப்புக்களும் முக்கியமானவை. இவ்வாறான அமைப்புக்கள், எஃகுத் தண்டுகள், எஃகுக் கம்பி வடங்கள், ஒட்டுக் கண்ணாடிகள் போன்றவற்றைப் பயன்படுத்தி வடிவமைக்கப்படுகின்றன. பொதுவாக இவ்வமைப்புக்கள் பருமானாக இல்லாமல் மெல்லிய கூறுகளைக் கொண்டு அமைக்கப்பட்டவையாக இருப்பதால் கட்டிடங்களுக்கு புதுமத் தோற்றத்தையும் கொடுக்கின்றன.
சங்ககாலத்து **முதிரமலை** இக்காலத்தில் முதுமலை என்னும் பெயருடன் விளங்குகிறது.  

குமணன் என்னும் வள்ளல் சங்ககாலத்தில் இதன் அரசன். இவனது தம்பி இளங்குமணன் அண்ணனிடமிருந்து நாட்டைப் பறித்துக்கொண்டான். குமணன் இந்த முதிரமலைக் காட்டில் தலைமறைவாக வாழ்ந்துவந்தபோதுதான் பெருஞ்சித்திரனார் என்னும் புலவர் குமணனைக் கண்டு தன் வறுமைநிலையை விளக்கிப் பாடிப் பரிசில் வேண்டினார். புலவர்க்குத் தரத் தன்னிடம் ஒன்றும் இல்லாமையால் குமணன் தன் தலையை வெட்டிக்கொண்டுபோய்த் தம்பியிடம் கொடுத்துப் பரிசில் பெற்றுக்கொள்ளுமாறு புலவர் கையில் தன் வாளைக் கொடுத்தான். புலவர் வாளை உடனே வாங்கிக்கொண்டார். அவ்வாறு வாங்காவிட்டால் குமணன் தன் வாளால் தானே தன் தலையை வெட்டிக்கொண்டிருப்பான். 

குமணன் வாள் தந்த செய்தியைப் புலவர் இளங்குமணனிடம் கூறி அவனை நாணுமாறு செய்தார். இளங்குமணன் மனந் திருந்திப் பெருஞ்சித்திரனாரின் வறுமையைப் போக்கினான். 

முதுமை > முது = முதிர்ச்சி > முதிர் < முதிரம்.

அடிக்குறிப்பு
-------------

1. ↑  குதிரைமலை என்பது வேறு.
2. ↑  நவிர மலை என்பது வேறு. நவிரமலை மலைபடுபடாம் நூலின் பாட்டுடைத்தலைவன் நாட்டு மலை. இந்த மலையில் காரி உண்டிக் கடவுள் கோயில் இருந்தது.
3. ↑  பெருஞ்சித்திரனார் குமணனைப் பாடியது "அதிரா யாணர் முதிரத்துக் கிழவ" – புறம் 158,
4. ↑  "பந்தூங்கு முதிரத்துக் கிழவோன் திருந்து வேல் குமணன் நல்கிய வளனே" – புறம் 163
**கொள்கை வெறி** (fanaticism) எனப்படுவது ஒருவர்க்கு பிடித்தமான ஒன்றின் மீதான அதீத பற்று ஆகும். இதைப் பற்றி தத்துவ மேதை ஜார்ஜ் சண்டயானா, *மறந்துபோன கொள்கையினை இரண்டு மடங்கு வேகத்தில் அடைய கொள்கை வெறி வித்திடும்* என்று கூறுகிறார்.
இதைப் பற்றி வின்ஸ்டன் சர்ச்சில் *கொள்கை வெறியுடையோன் தன் மனதையோ, தன் கொள்கைகளை மாற்றிக் கொள்ள மாட்டான்* எனக் கூறியுள்ளார்.
நெல் போசுடுமேன் என்பவர் தன் நூலான கிரேசி டாக்கில் கீழ்க்கண்டவாறு குறிப்பிடுகிறார்.
*கொள்கை வெறிக்கான காரணமே அந்தக் கொள்கையின் தன்மை பொய் இல்லாவிடிலும், உண்மை போல் காட்டப் படுவதும், பொய்யாக்கப்படமுடியாததும் ஆகும்*

கொள்கைப் பற்றாளனுக்கும் கொள்கை வெறியுடையோனுக்கும் இடையே வேறுபாடு உண்டு எனவும் குறிப்பிடுகிறார். இது பல வகைப்படும். உணர்ச்சிவசம், சமய ஈடுபாடு, இனம், நாடு, அரசியல், விளையாட்டு ஆகிய ஏதாவது ஒன்றின் மீது கொள்கை வெறி ஏற்படும்.

சான்றுகள்
---------

1. ↑  Santayana, George (1905). Life of Reason: Reason in Common Sense. (New York: Charles Scribner's Sons) 13.
2. ↑  Mackellar, J. (2006). "Fans, fanatics or just good fun - travel behaviours of the leisure fanatic". *Journal of Vacation Marketing* **12** (3): 195–217. doi:10.1177/1356766706064622. .

|  |  |
| --- | --- |
| Search Wiktionary | விக்சனரியில் ***fanaticism*** என்னும் சொல்லைப் பார்க்கவும். |

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***கொள்கை வெறி*** |
மஷினோ கோட்டின் வரைபடம்
**மஷினோ கோடு** (பிரெஞ்சு:*Ligne Maginot*, ஆங்கிலம்:*Maginot line*) என்பது பிரான்சு நாட்டின் கிழக்கெல்லையில் இரண்டாம் உலகப் போரின் முன்னர் கட்டப்பட்ட ஒரு அரண் கோட்டைக் குறிக்கும். அப்போதைய பிரெஞ்சு பாதுகாப்பு அமைச்சர் ஆண்ட்ரே மஷினோவின் பெயரே இக்கோட்டுக்கு ஏற்பட்டது. 

முதலாம் உலகப் போரில் கிடைத்த அனுபவங்களைக் கொண்டு இயங்கா நிலைப்போரே இனி வருங்காலத்தில் நடக்கும் என்று பிரெஞ்சு மேல்நிலை உத்தியாளர்கள் கருதியதால், ஜெர்மனியுடனான எல்லையில் ஒரு பலம் வாய்ந்த அரண் கோட்டைக் கட்ட முடிவு செய்தனர். 1930ல் கட்டுமானப்பணி தொடங்கி 1939ல் முடிவடைந்தது. மூன்று பில்லியன் பிராங்க்குகள் இதற்கு செலவாகின. கிழக்கே சுவிட்சர்லாந்து எல்லையிலிருந்து மேற்கே ஜெர்மனி எல்லை முடிந்து பெல்ஜியம் எல்லை ஆரம்பமாகும் வரை இந்த அரண் கோடு அமைந்திருந்தது. அந்த நிலைக்குப் பிறகு ஆங்கிலக் கால்வாய் வரையிருந்த அரண் நிலைகள் மஷினோ கோட்டின் பகுதியாக கருதப்பட்டாலும் அவை ஜெர்மானிய எல்லையை ஒட்டி அமைந்திருந்த அரண் நிலைகளைப் போல பலமானவையாக இருக்க வில்லை. மஷினோ கொட்டுக்கு போட்டியாக ஹிட்லர் ஜெர்மனியின் எல்லையில் சிக்ஃபிரைட் கோட்டைக் கட்டினார். 

கான்கிரீட் கோட்டைகள், டாங்கு தடைகள், எந்திரத் துப்பாக்கி தளங்கள் போன்ற பாதுகாப்பு அம்சங்கள் நிறைந்த மஷினோ அரண் நிலையை ஜெர்மானிய படைகளால் நேரடியாகத் தாக்கி ஊடுருவ முடியாது என்று பரவலாக நம்பப்பட்டது. ஆனால் இரண்டாம் உலகப் போரில் மேற்கு போர்முனையில் போர் துவங்கி நில நாட்களிலேயே ஜெர்மானிய படைகள் எளிதில் மஷினோ கோட்டைத் தாக்கி ஊடுருவி விட்டன.

வெளி இணைப்பு
------------

விக்கிமீடியா பொதுவகத்தில்,  
 ***மஷினோ கோடு***   
என்பதின் ஊடகங்கள் உள்ளன.
**லோம்போக் நீரிணை** என்பது, சாவாக் கடலையும், இந்தியப் பெருங்கடலையும் இணைக்கும் ஒரு நீரிணை. இது இந்தோனீசியத் தீவுகளான பாலிக்கும், லோம்போக்குக்கும் இடையில் அமைந்துள்ளது. கிலித் தீவுகள் லோம்போக்கின் பக்கத்தில் உள்ளன. இதன் மிக ஒடுக்கமான பகுதி தெற்கு நுழைவாயில் பகுதியில் லோம்போக் தீவுக்கும், நூசா பெனிடாத் தீவுக்கும் இடையில் அமைந்துள்ளது. இவ்விடத்தில் நீரிணையின் அகலம் 20 கிமீ. வடக்கு நுழைவுப் பகுதியில் இதன் அகலம் 40 கிமீ. நீரிணையின் நீளம் 60 கிமீ. இதன் ஆழம், மலாக்கா நீரிணையின் ஆழத்தை விடக் மிகவும் கூடுதலாக 250 மீட்டர்களாக இருப்பதால், மலாக்கா நீரிணையூடாகச் செல்ல முடியாத கப்பல்கள் பெரும்பாலும் லோம்போக் நிரிணையையே பயன்படுத்துகின்றன.

இந்தியப் பெருங்கடலுக்கும், பசிபிக் பெருங்கடலுக்குமிடையே நீர்ப் பரிமாற்றம் ஏற்படுத்தும் இந்தோனீசிய ஊடுநீரோட்டத்தின் முக்கிய வழிகளுள் ஒன்றாக லோம்போக் நீரிணை உள்ளது.

இந்தோமலாயா சூழ்நிலைமண்டல விலங்கு வளப் பகுதிக்கும், அதிலிருந்து வேறுபட்டுத் தனித்துவமாகக் காணப்படும் ஆசுத்திரலேசிய விலங்கு வளப் பகுதிக்கும் இடையிலான உயிர்ப்புவியியல் எல்லையின் ஒரு பகுதியாகவும் இந்த நீரிணை உள்ளது. இவ்விரு பகுதிகளிலும் வாழும் விலங்குகள் வேறுபட்டுக் காணப்படுவதையும், இவற்றுக்கிடையே சடுதியான மாற்றத்தைக் காட்டும் எல்லை காணப்படுவதையும் முதலில் எடுத்துக்காட்டிய அல்பிரட் ரசல் வாலசு என்பவர் பெயரில் இந்த எல்லை வாலசுக் கோடு என அழைக்கப்படுகிறது.

லோம்போக் நீரிணையின் ஆழமே இதன் இரு பக்கங்களிலும் வாழும் விலங்குகள் தனிமைப்பட்டதற்கான காரணம் என உயிரியலாளர்கள் நம்புகின்றனர். பிளீத்தோசீன் பனிக்கட்டிக் காலத்தில் கடல் நீர் மட்டம் குறைவாக இருந்தபோது, பாலி, சாவா, சுமாத்திரா ஆகிய தீவுகள் ஒன்றுடன் ஒன்றும், ஆசியத் தலைநிலத்துடனும் இணைந்திருந்தன. இதனால் இத்தீவுகள் ஆசிய விலங்குகளைக் கொண்டுள்ளன. லோம்போக் நீரிணையின் ஆழம் லோம்போக்கையும், சுண்டா சிறு தீவுகளையும் ஆசியத் தலைநிலத்தில் இருந்து பிரித்து வைத்திருந்தது. இதனால் இப்பகுதியில் ஆசுத்திரலேசிய விலங்குகளே காணப்படுகின்றன.

மேற்கோள்கள்
-----------

1. ↑  Susanto, R. Dwi; Leonid Mitnik; Quanan Zheng (December 2005). "Ocean Internal Waves Observed in the Lombok Strait" (PDF). *Oceanography*. The Oceanography Society. p. 83. 2009-02-27 அன்று மூலம் (பி.டி.எவ்) பரணிடப்பட்டது. 2008-05-16 அன்று பார்க்கப்பட்டது.

உசாத்துணைகள்
------------

* van Oosterzee, Penny (1997). *Where Worlds Collide: the Wallace Line*.
* பிளீத்தோசீன் கடல் மட்ட வரைபடங்கள் பரணிடப்பட்டது 2009-03-17 at the வந்தவழி இயந்திரம்
* Wallacea - a transition zone from Asia to Australia, specially rich in marine life and on land.
* Dawkins, Richard (2004). *The Ancestors Tale*. Weidenfeld & Nicolson. ISBN 0-7538-1996-1. Chapter 14 - Marsupials.
**5005 அலுமினியம் கலப்புலோகம்** *(5005 aluminium alloy)* வளிமண்டல அரிப்பை எதிர்க்கும் ஒரு நல்ல  அலுமினியக் |கலப்புலோகமாகும். அலங்கார மற்றும் கட்டிடக்கலை பயன்பாடுகளில் இது பயன்படுத்தப்படுகிறது.. 

அலுமினியம்-மக்னீசியம், தேனிரும்பு தனிமங்களால் செய்யப்பட்ட கலப்புலோக 5000 தொடரில் இது ஒரு உறுப்பினர் ஆகும். வார்ப்படத்தில் இதை பயன்படுத்த இயலாது. குளிரூட்டப்பட்டு உருவாக்கினால் மிதமான நிலையிலிருந்து அதிக வலிமையை இக்கலப்பால் அடைய முடியும்.பிற அலுமினியக் குடும்ப கலப்புலோகங்களுடன் ஒப்பிடுகையில் பற்ற வைப்பதில் உயர் வலிமையை தருகிறது. எச்116 மற்றும் எச்321 வகை உரனூட்டி கலப்புலோகப் பொருட்களை புதிய மற்றும் உப்பு நீரில் பயன்படுத்த முடியும். 

5005 அலுமினியம் கலப்புலோகத்தின் இயைபு:

* அலுமினியம்: 97.0 முதல் 99.5%
* குரோமியம்: 0.1% அதிகபட்சம்
* தாமிரம்: 0.2% அதிகபட்சம்
* இரும்பு: 0.7% அதிகபட்சம்
* மக்னீசியம்: 0.5% - 1.1%
* மாங்கனீசு: 0.2% அதிகட்சம்
* கசடுகள்: 0.15% அதிகபட்சம்
* சிலிக்கன்: 0.3% அதிகபட்சம்
* துத்தநாகம்: 0.25% அதிகபட்சம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-05-22 அன்று மூலம் பரணிடப்பட்டது. 2017-01-07 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-08-05 அன்று மூலம் பரணிடப்பட்டது. 2017-01-07 அன்று பார்க்கப்பட்டது.
3. ↑  Marks' Standard handbook for Mechanical Engineers, 8th Ed. McGraw Hill, p. 6-50
4. ↑  5005 (3.3315, N41, A95005) Aluminum. Retrieved on 2014-12-02.
லோவமகாபாய
**லோவமகாபாய** என்பது பண்டைக்கால இலங்கையின் தலைநகரமான அனுராதபுரத்தில் இருந்த ஒரு கட்டிடம் ஆகும். இது ருவன்வெலிசாய தாதுகோபுரத்துக்கும், சிறீ மகாபோதி எனப்படும் புனித அரசமரத்துக்கும் இடையில் அமைந்துள்ளது. இதன் கூரை வெண்கலத்தால் அமைக்கப்பட்டிருந்ததால் இதை பித்தளை மாளிகை, "லோகப்பிரசாதய" போன்ற பெயர்களாலும் அழைப்பதுண்டு. அக்காலத்தில் இக்கட்டிடத்தில் ஒரு உணவு மண்டபமும், ஒரு நோன்பு மண்டபமும் இருந்தன. இங்கே, பௌத்த மத குருமார், போயா நாட்களில் கூடி மத சுலோகங்களை ஓதும் "சீமமாலக்க" என்னும் மண்டபமும் இருந்தது.

இக்கட்டிடத்தின் ஒரு பக்கம் 400 அடி (120 மீட்டர்) நீளமானது. இதில் ஒவ்வொன்றிலும் 40 தூண்கள் கொண்ட 40 தூண் வரிசைகள் இருந்தன. இதன்படி இக்கட்டிடம் மொத்தம் 1600 தூண்களைக் கொண்டிருந்தது. இதன் வடிவமைப்பு சுவர்க்கத்தில் இருந்து கொண்டுவரப்பட்டது என்றும், இதைக் கட்ட ஆறு ஆண்டுகள் சென்றன என்றும் பௌத்தர்கள் நம்புகின்றனர். சத்தாதிஸ்ஸ மன்னனின் காலத்தில் இந்தக் கட்டிடம் முற்றாக அழிந்தது. இதன் நடுப்பகுதியில் உள்ள சிறிய கட்டிடம் பிற்காலத்தது. நோன்புக் காலத்தில் மக்கள் கூடுவதற்கான மண்டபமான இது இப்போதும் அதற்காகவே பயன்பட்டு வருகிறது.
Fr பாய்ம ஒட்டத்தின் மேலே தள்ளும் விசையாகும்; Fg புவி ஈர்ப்பு விசையின் கீழே இழுக்கும் விசையாகும்
Techfluid-CG34-2500 for water flow measurement
Medical oxygen regulator with rotameter
**சுழல் அளவி** அல்லது **ராட்டா மீட்டர்** (ஆங்கிலத்தில்: Rotameter) என்பது ஒரு மூடிய குழாயின் வழியே செல்லும் திரவ அல்லது வாயு ஓட்ட விகிதத்தினை அளவிடும் ஒரு சாதனம் ஆகும். இது மாறுபரப்பு பாய்ம அளவி வகையினைச் சார்ந்தது. இது குறிப்பிட்ட குறுக்கு வெட்டு பரப்பளவு கொண்டுள்ள பகுதியின் வழியே மாறுபடும் திரவ ஒட்டத்தினை அனுமதிப்பதினால் அளவிடப்படுகிறது.

இந்தக் கருவியிலுள்ள குறுகலான குழாயில் ஏறி, இறங்கும் மிதவையானது பாய்ம ஓட்டத்தினை அளவிட உதவுகிறது. சுழல் அளவி புவி ஈர்ப்பு விசை வகையினைச் சார்ந்தது. இது கீழே இழுக்கும் ஈர்ப்புவிசைக்கும், பாய்ம ஓட்டத்தினால் மேலே தள்ளும் விசைக்கும் இடையே ஏற்படும் எதிர்ப்பின் அடிப்படையில் இயங்குகிறது.. பாய்ம ஒட்டம் நிலையானதாக இருக்கும்பொழுது, மிதவை ஓரிடத்தில் நிற்கும், அதனை கன பாய்ம ஒட்ட விகிதமாக எடுத்துக்கொள்ளலாம். இந்த நிலை குறியிடப்பட்ட அளவில் சுட்டிக்காட்டப்படுகின்றது. மாறும் சமநிலைப்படுத்தும் செயலின்பொழுது, முழு புவி ஈர்ப்பு விசையினையும் ஈடுபடுத்த ஒரு செங்குத்தான குறுகலான அளவீட்டுக் குழாய் தேவைப்படுகின்றது.

சான்றுகள்
---------

1. ↑  "கீழே இழுத்தல், மேலே தள்ளுதல்". 2015-09-20 அன்று மூலம் பரணிடப்பட்டது. செப்டம்பர் 30, 2015 அன்று பார்க்கப்பட்டது.